**LĒMUMS**

Liepājā

|  |  |
| --- | --- |
| 2023. gada 15. jūnijā | Nr.224/7  (prot. Nr.7, 48.§) |

Par zemesgabala Dzintaru ielā 88A

daļas nomas līguma darbības

termiņa pagarināšanu

Lai racionāli rīkotos ar pašvaldības mantu, kura šobrīd netiek izmantota pašvaldības funkciju izpildei, ievērojot, ka nomas līguma saistības ir izpildītas, pamatojoties uz Pašvaldību likuma 73. panta ceturto daļu, Ministru kabineta 2018. gada 19. jūnija noteikumu Nr.350 “Publiskas personas zemes nomas un apbūves tiesības noteikumi” 7., 8., 9., 17. un 137. punktu, Pievienotās vērtības nodokļa likuma 52. panta pirmās daļas 26. punktu un pārējas noteikumu 40. punktu, izskatot sabiedrības ar ierobežotu atbildību “LĪVA K” 2023. gada 16. maija iesniegumu, zemes nomas pārjaunojuma līgumu, kas 2018. gada 1. decembrī noslēgts starp Liepājas pilsētas pašvaldību un sabiedrību ar ierobežotu atbildību “LĪVA K”, Liepājas valstspilsētas pašvaldības Nekustamo īpašumu jautājumu konsultatīvās komisijas 2023. gada 22. maija priekšlikumu (sēdes protokols Nr.10) un Liepājas valstspilsētas pašvaldības domes pastāvīgās Pilsētas attīstības komitejas 2023. gada 8. jūnija lēmumu (sēdes protokols Nr.6), Liepājas valstspilsētas pašvaldības dome **nolemj:**

1. Pagarināt 2018. gada 1. decembrī noslēgto zemes nomas pārjaunojuma līgumu ar sabiedrību ar ierobežotu atbildību “LĪVA K” (reģistrācijas Nr.42103069378; juridiskā adrese: Lāčplēša iela 47-2, Liepāja) par zemesgabala Liepājā Dzintaru ielā 88A (kadastra Nr.1700 040 0416) daļas 400 kv.m platībā nomu sabiedrības īpašumā esošā ēku (būvju) nekustamā īpašuma – nedzīvojamās ēkas (kadastra apzīmējums 1700 040 0416 001) – uzturēšanai un apsaimniekošanai uz laiku līdz 2028. gada 1. augustam.

2. Pilnvarot Liepājas pilsētas pašvaldības iestādes “Nekustamā īpašuma pārvalde” vadītāju parakstīt ar lēmumu saistītos grozījumus zemes nomas pārjaunojuma līgumā.

3. Gadījumā, ja sabiedrības ar ierobežotu atbildību “LĪVA K” vainas dēļ grozījumi 2018. gada 1. decembrī noslēgtajā zemes nomas pārjaunojuma līgumā par zemesgabala Dzintaru ielā 88A daļas nomu netiek noslēgti viena mēneša laikā no lēmuma pieņemšanas dienas, lēmums zaudē spēku un zemes nomas maksāšanas pienākums iestājas, pamatojoties uz normatīvajos aktos noteiktā kārtībā iesniegtu maksāšanas paziņojumu vai rēķinu.

4. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Nekustamā īpašuma pārvaldei, nomniekam | |